हूटर बजते ही दौड़ पड़ी दुर्घटना राहत गाड़ी, मॉकड्रिल निकली
सोमवार रात 12.30 बजे गंभीर ब्रिज और उज्जैन के बीच नईखेड़ी के यहां ट्रेन हादसा होने का हूटर बजते ही रेलवे अमला तत्काल एआरटी (एक्सीडेंटल रिलीफ ट्रेन) और एआरएमवी (एक्सीडेंटल रिलीफ मेडिकल वैन) से रवाना हुआ। मौके पर पर पता चला यह मॉकड्रिल थी।
गंभीर ब्रिज व उज्जैन के बीच नईखेड़ी के यहां नागदा-उज्जैन पैसेंजर ट्रेन (59353) के तीन डिब्बे पटरी से उतरने और पांच-छह यात्रियों के घायल होने की सूचना रतलाम रेल मंडल को मिली। हूटर बजे और अमला तैयार हुआ। स्टेशन पर सीनियर डीएसटी ऋषि कुमार गुप्ता, मेडिकल टीम के डॉक्टर वीएन शर्मा सहित अधिकारी पहुंचे। यहां से रात 1 बजे रतलाम एआरटी एक्सीडेंटल रिलीफ ट्रेन और एक एआरएमवी के साथ दल रवाना हुआ।
दुर्घटना राहत वैन से रवाना होते दल।
hin_Deva hin_Deva hin_Deva bho_Deva